**Yandex Radio** (ruse *Яндекс.Радио*) estas la elsendoflua muzikservo de la firmao Yandex (Rusio). Ĝi ekfunkciis en junio 2015.

La retejo proponas pli ol 100 radiostaciojn, tamen ĉi-foje *radiostacio* (ruse *радиостанция*) signifas ne organizaĵon aŭ radiokanalon, sed kolekton da kantoj kongruaj al iu ĝenro aŭ humoro. Ĝi funkcias simile al la usona retejo Pandoraen (ne alirebla en Rusio), Spotify, Deezer kaj Zvooq (alireblaj kaj kun ruslingvaj interfacoj). En februaro 2018 ĝin uzis ĉirkaŭ 2 milionoj da homoj.

Funkciado
---------

La servo uzeblas per retumilo aŭ aplikaĵo. Por uzi ĝin rekomendindas unue instali la senpagan aplikaĵon Yandex Muziko. La retejo proponas ke uzanto prezentu sin, ĉar tio ebligos memori liajn preferojn. Oni povas sin prezenti per Yandex-konto aŭ sociaj retoj kaj servoj: VKontakte, Mail.ru, Odnoklassniki, Tvitero.

La stacioj grupiĝas laŭ bazaj kriterioj: Personaj (ruse *Личные станции*), Ĝenro (ruse *Жанр*), Humoro (ruse *Настроение*), Okupo (ruse *Занятие*), Epoko (ruse *Эпоха*), Aŭtoroj (ruse *Авторы*). Ĉiu el ili konsistas el pluraj subgrupoj, ekzemple Ĝenro (rokmuziko, alternativa muziko, popmuziko, elektronika muziko, dancmuziko, ĵazo ktp), Humoro (printempa, somera, trista, energia, novjara ktp), Okupo (por vekiĝi, endormiĝi, ŝoforante, fona muziko, sportumado, festeno, amrendevuo ktp). 

Haveblas muzikludilo, ebliganta haltigi melodion, daŭrigi ĝin poste, preterlasi ĝin (ripeti la antaŭan ne eblas). Premante polekso-signon turnitan (mal)supren, uzanto montras ke respektiva melodio (mal)plaĉas al li. La servo memoros tion kaj konsideros en postaj muzikproponoj, inkluzive en aliaj aparatoj (por registritaj uzantoj). Eblas sendi al geamikoj ligilon al melodio aŭ la stacio ĝenerale.

En agordoj de ĉiu stacio eblas agordi ekzemple ĉu ludos medolioj pli aŭ malpli energiaj, rapidaj, tristaj ktp. Oni povas (mal)ŝalti reĝimon de trafikŝparado, de kio dependos sonkvalito. Eblas programi malŝalton de la radio, ekzemple se oni planas endormiĝi aŭskultante muzikon.

La servo funkcias senpage, sed tiukaze aperos reklamo kaj nombro de preterlaseblaj melodioj estos limigita.

La virtuala asistanto Alisa laŭ voĉpeto povas ŝalti Yandex Radio ĉe necesa stacio.

Vidu ankaŭ
----------

* Spotify
* Yandex Muziko

Eksteraj ligiloj
----------------

* Александр Герасимов (2018-02-24) Как слушать Яндекс Радио (ruse). voiceapp.ru. Alirita 2019-10-22. *(detala manlibro kun ekrankopioj)*

Referencoj
----------

1. ↑  Mig Wright (2015-06-04) Yandex Radio launches to be Pandora for Russians (angle).
2. 1 2 3 4 5 6 7  Александр Герасимов (2018-02-24) Как слушать Яндекс Радио (ruse). voiceapp.ru. Alirita 2019-10-22.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rYandex |
| --- |
| Retserĉado | Retserĉilo • Yandex Bildoj • Yandex Mapoj (Yandex Mapoj (redaktilo) • Yandex Panoramoj • Yandex Trafikŝtopiĝoj) • Yandex Metroo • Yandex Tradukilo • Yandex Varoj • Edadil |
| Servoj de Yandex Go | Yandex Taksio • Yandex Manĝaĵoj • Market Delivery • Yandex Butiko • Yandex Kuiristo |
| Servoj de Yandex 360 | Yandex Poŝto • Yandex Disko • Yandex Kalendaro • Yandex Noticoj • Yandex Dokumentoj • Yandex Konektilo • Yandex Spurilo • Yandex Mesaĝilo • Yandex Teleponto |
| Agregiloj | Yandex Market • Yandex Nemoveblaĵoj • Auto.ru • Yandex Horaroj • Yandex Vojaĝoj • Yandex Afiŝo |
| Programoj | Alisa • Yandex Lanĉilo • Yandex Store • Punto Switcher • Yandex Retumilo • Yandex Elementoj |
| Teknologioj | CatBoost • ClickHouse • Yandex Database • Yandex SpeechKit • Yandex Atomo • Yandex Insuloj • Yandex Siberio |
| Instalaĵoj | Yandex Modulo • Yandex Stacio • Yandex Telefono |
| Transporto | Yandex Taksio (Yandex Senŝoforaj Aŭtoj) • Yandex Drive • Yandex Benzinstacioj • Yandex Transporto • Yandex Garaĝo • Yandex Aŭto |
| Eksaj projektoj | Yandex Mono • Yandex Transporto • Yandex Dzen • Yandex Novaĵoj • Yandex Fotoj |
| Personaj servoj | Yandex Plus • Yandex Pay • Yandex Vetero • Yandex Muziko • Yandex Radio • Kinopoisk • Yandex Miaj Trovaĵoj • Yandex Referaĵoj • Yandex Aŭtopoeto • BandLink |

 |